Vakansieplekke SA - Forest Creek Lodge & Spa
Forest Creek Lodge is elke natuurliefhebber en stiltesoeker se droombestemming. Oud of jonk, enkel, gesin of pasgetroud sal hier 'n betowerende wegbreek vind wat alles bied van staproetes, perdry en nabye besienswaardighede soos God's Window, Sabie en die Nasionale Krugerwildtuin, tot sterrekyk, spabederf, piekniek in die woud of bad in die bos (ja regtig!). Jy kan kies uit verkwikkende verblyf in een van vyf luukse suites of vier selfsorgeenhede.
Die Luxury suites bied opsies van afgesonderde private hoekies in die bos met koningsgrootte beddens (selfs met ekstra lengte) en buitelugstorte tot kaggels in jou kamer en 'n bad groot genoeg vir twee! In al die kamers wag kraakvars linne, 'n waaier, verwarmer, elektriesekombers en 'n asemrowende uitsig vir jou. Die selfsorgeenhede bied 'n verskeidenheid slaapopsies perfek vir paartjies, gesinne of 'n naweek saam met vriende. Met braaigeriewe, stoep en bomekoepel beloof elke besoek lewenslange herinneringe. Forest Creek Lodge is slegs ongeveer drie ure vanaf Johannesburg op die R36 naby die Kwenadam.